recursal/SuperWikiNEXT-32B huggingface dataset:
โอตัก-โอตักในมากัซซาร์ อินโดนีเซีย
โอตัก-โอตักย่างในมาเลเซีย
โอตัก-โอตักจากกาตง สิงคโปร์ มีสีน้ำตาล
โอตัก-โอตักที่ขายกับซอสถั่วลิสง
**โอตัก-โอตัก** (มลายูและอินโดนีเซีย: *otak-otak*; จีน: 鲤鱼包) หรือ **ห่อหมกมลายู** เป็นอาหารมาเลเซียที่มีลักษณะคล้ายห่อหมกของไทย ส่วนผสมทำจากปลาบด ซึ่งเนื้อปลาที่ใช้ทำได้มีหลายชนิด ผสมกับเครื่องแกง ได้แก่ พริก หอมแดง กระเทียม ข่า ตะไคร้ ขมิ้น ลูกผักชี กะปิ และแคนเดิลนัต จากนั้นนำไปห่อใบตองหรือใบมะพร้าวแล้วนำไปย่าง รายละเอียดของส่วนผสมจะต่างไปในแต่ละเมือง บางสูตรใส่ผงกะหรี่ด้วย โอตัก-โอตักในอินโดนีเซียสีจะออกขาว ส่วยในมาเลเซียและสิงคโปร์ สีจะเป็นสีส้มหรือแดง รับประทานเป็นอาหารว่าง หรือกินกับข้าวหรือขนมปังและราดซอสถั่วลิสง โอตัก-โอตักอีกแบบหนึ่งจะหั่นเนื้อปลาเป็นชิ้น ผสมเครื่องแกงแล้วนึ่ง เรียก โอตัก-โอตักโญญา

คำว่าโอตะก์ในภาษามลายูหมายถึงสมอง อาหารนี้เป็นที่นิยมมากในมาเลเซียตอนใต้ สิงคโปร์ และพื้นที่ใกล้เคียงในอินโดนีเซีย เช่น ปาเล็มบัง มากัซซาร์ ในสิงคโปร์เรียกว่า โอตะฮ์ โอตัก-โอตักโญญาจะพบมากในมาเลเซียทางเหนือเช่นที่รัฐปีนัง โอตัก-โอตักที่ตรังกานูเรียกว่าซาตา อาหารที่คล้ายกันในอินโดนีเซียเรียกว่า เปเป็ซ

อ้างอิง
-------

* นันทนา ปรมานุศิษฏ์. *โอชาอาเซียน.* กรุงเทพฯ: มติชน, 2556, หน้า 275–276.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โอตัก-โอตัก**

* Otak-Otak Recipe เก็บถาวร 2008-03-02 ที่ เวย์แบ็กแมชชีน
* Terengganu government tourism - Otak-otak. เก็บถาวร 2010-02-03 ที่ เวย์แบ็กแมชชีน
**โอทาวน์** (O-Town) เป็นวงบอยแบนด์อเมริกัน ที่ฟอร์มวงขึ้นจากรายการเรียลลิตี้โชว์ของเอ็มทีวี "Making The Band" ฤดูกาลแรก ในปี ค.ศ. 2000 สมาชิกของวงประกอบด้วย จาค็อบ อันเดอร์วูด, เทรเวอร์ เพนิก, อีริก ไมเคิล เอสตราดา, แอชลีย์ ปาร์คเกอร์ แองเจิล และ แดน มิลเลอร์ หลังจากออกอัลบั้มมา 2 ชุด ในช่วงที่บอยแบนด์กำลังจะเสื่อมความนิยม (ปลายยุค 90 - ต้นยุค 2000) ก็ได้ยุบวงไปในปี 2003 แต่ผลงานบางเพลงที่โด่งดังของพวกเขาก็ได้ถูกวงอื่นๆ นำไปร้องใหม่ ส่วน แอชลีย์ แองเจิล 1 ในสมาชิกของวง ได้หันไปออกอัลบั้มเดี่ยวและประสบความสำเร็จกับการแสดงบรอดเวย์

ประวัติ
-------

โอทาวน์ได้ฟอร์มวงจากรายการเรียลลิตี้ทางสถานีโทรทัศน์เอ็มทีวี ในรายการ Making the Band ฤดูกาลแรก การได้รับความนิยมในรายการโทรทัศน์รายการนี้ โอทาวน์ได้รับกระแสตอบรับดีในช่วงแรก อัลบั้มแรกชุด O-Town ขายได้มากกว่า 2 ล้านชุด โดยมีซิงเกิลแรก "Liquid Dreams" ที่มียอดขายในชาร์ท บิลบอร์ด ซิงเกิล เซลส์ อันดับ 1 ในสัปดาห์แรก โดยไม่มียอดการเปิดออกอากาศใดๆ เพลงนี้ได้เข้าชาร์ทซิงเกิลสูงสุดที่อันดับ 10

ทางวงได้บันทึกเสียงเพลงประกอบภาพยนตร์เรื่อง Pokémon: The Movie 2000 ในเพลง "One Heart"

หลังจากออกอัลบั้มที่ 2 ไม่นาน โอทาวน์ก็ต้องยุบวง เนื่องจากมีวงคู่แข่งที่ประสบความสำเร็จอย่าง เอ็นซิงค์ แบ็คสตรีท บอยส์ และกระแสบอยแบนด์ก็เสื่อมไปทำให้ยอดขายอัลบั้มชุดที่ 2 O2 ไม่ได้ตามเป้า ทางต้นสังกัด J Records จึงได้ยุติวงนี้ไป โอทาวน์ได้ยุบวงไปในปลายปี 2003 

โดยสมาชิกในวงอย่าง แอชลีย์ ปาร์คเกอร์ แองเจิล ได้ออกผลงานอัลบั้มเดี่ยวกับสังกัด Universal's Blackground Records และได้ทำรายการเรียลลิตี้ทางช่องเอ็มทีวี แต่ตัวอัลบั้มไม่ประสบความสำเร็จตามยอดขายเท่าไร ต่อมา มกราคม 2007 แอชลีย์ได้รับบทในละครบรอดเวย์เรื่อง Hairspray ในบทบาท Link Larkin
ส่วน เทรเวอร์ เพนิกได้เซ็นสัญญากับ Trilogy Productions ทำงานร่วมกับโปรดิวเซอร์ชื่อดังอย่าง เอ็ดดีย์ กาแลน และ ดรูว์ เลน ส่วนสมาชิกที่เหลือคนอื่นประสบความสำเร็จเล็กน้อยกับโครงการเล็กๆของตัวเอง
ในปี2011ทางวงโอทาวน์ก็กลับมารวมตัวกันอีกครั้งโดยไม่มี แอชลีย์ ปาร์คเกอร์ จึงทำให้วงเหลืออยู่4คน

ผลงาน
-----

### อัลบั้ม

* O-Town (2001)
* O2 (2002)
* Lines & Circles (2014)

### ซิงเกิล

* Liquid Dreams (2000)
* All Or Nothing (2001)
* We Fit Together (2001)
* Love Should Be A Crime (2001)
* These Are The Days (2002)
* I Showed Her (2003)
* Skydive (2014)

แหล่งข้อมูลอื่น
---------------

* O-TOWN WEB, the only O-Town fansite online on 2010 (แฟนไซต์)
* Inside O-Town (แฟนไซต์)
**เขตปลอดทหารเวียดนาม** จัดตั้งขึ้นเป็นเส้นแบ่งระหว่างเวียดนามเหนือกับเวียดนามใต้อันเป็นผลสืบเนื่องจากสงครามอินโดจีนครั้งที่หนึ่ง ระหว่างสงครามอินโดจีนครั้งที่สอง (หรือที่รู้จักกันแพร่หลายว่า สงครามเวียดนาม) พื้นที่ดังกล่าวได้กลายมาเป็นสนามรบสำคัญ

ภูมิศาสตร์
----------

เขตปลอดทหารเวียดนามอยู่ในแนวตะวันตก-ตะวันออก ใกล้กับใจกลางประเทศเวียดนามในปัจจุบัน ลากยาวกว่าหนึ่งร้อยกิโลเมตร และกว้างหลายกิโลเมตร เขตดังกล่าววางตัวตามแนวเดียวกับแม่น้ำเบนไห่ตลอดความยาวส่วนใหญ่ และเกาะที่อยู่ใกล้เคียงถูกยึดครองโดยกองทัพเวียดนามเหนือระหว่างสงครามเวียดนาม ถึงแม้ว่าในนามจะเรียกเขตดังกล่าวว่าอยู่ที่ "เส้นขนานที่ 17" แต่พื้นที่เกือบทั้งหมดของเขตปลอดทหารอยู่ใต้เส้นขนาน และมีพื้นที่ส่วนน้อยใกล้กับชายฝั่งตะวันออกเท่านั้นที่อยู่ตรงเส้นขนาน เขตปลอดทหารเวียดนามอยู่ห่างจากเมืองเว้ไปทางเหนือราวหนึ่งร้อยกิโลเมตร

การจัดตั้ง
----------

สถานภาพหลังยุคอาณานิคมของเวียดนามถูกจัดตั้งขึ้นที่การประชุมเจนีวาในปี ค.ศ. 1954 มีการบรรลุความตกลงเมื่อวันที่ 21 กรกฎาคม ค.ศ. 1954

ความตกลงเจนีวาสะท้อนถึงผลทางทหารในเวลานั้น ส่วนเหนือของเวียดนาม ซึ่งเกือบทั้งหมดอยู่ภายใต้การควบคุมของเวียดมินห์ ได้กลายมาเป็นสาธารณรัฐประชาธิปไตยเวียดนาม ภายใต้ผู้นำคอมมิวนิสต์ โฮจิมินห์ ส่วนใต้ของเวียดนาม ที่ซึ่งเวียดมินห์ควบคุมพื้นที่ค่อนข้างเล็กและห่างไกล กลายมาเป็นรัฐเวียดนามอิสระภายใต้สมเด็จพระจักรพรรดิบ๋าว ดั่ย เชื้อพระวงศ์พระองค์สุดท้ายแห่งราชวงศ์เวียดนามอันเก่าแก่ รัฐเวียดนามในภายหลังได้เปลี่ยนไปเป็นสาธารณรัฐเวียดนาม

พรมแดนระหว่างพื้นที่ทั้งสองนี้ถูกจัดตั้งที่แม่น้ำเบ๊นหาย (*Bến Hải*) ซึ่งไหลลงสู่ทะเลจีนใต้ที่ 17 องศา 0 ลิปดา 54 พิลิปดาเหนือ พรมแดนดังกล่าวลากไปตามแม่น้ำเบ๊นหายจนถึงต้นน้ำ ที่อยู่ห่างออกไป 55 กิโลเมตรทางตะวันตกเฉียงใต้ตะวันตก ไปจนจรดพรมแดนลาว

พื้นที่ภายใน 5 กิโลเมตรบนทั้งสองฝั่งของพรมแดนถูกประกาศให้เป็นเขตปลอดทหาร กองทัพของทั้งสองประเทศถูกห้ามมิให้เข้ามาในพื้นที่แห่งนี้
**เควิน เกษวิหาร** (อังกฤษ: Kevin Kaesviharn; 29 สิงหาคม ค.ศ. 1976 — ) เป็นอดีตนักกีฬาอเมริกันฟุตบอลสายเลือดไทย-อเมริกัน คนแรกและคนเดียวที่เข้าแข่งขันรายการเอ็นเอฟแอล ผู้ซึ่งอยู่ตำแหน่งป้องกัน เขาได้เซ็นสัญญากับไอโอวาบาร์นสตอร์เมอร์สในฐานะตัวแทนอิสระใน ค.ศ. 1998 และเล่นคอลเลจฟุตบอลที่ออกัสตานา

เควิน เกษวิหาร เป็นสมาชิกทีมซานฟรานซิสโกดีมอนส์, กรีนเบย์ แพกเกอส์, ซินซินเนติเบงกอลส์, นิวออร์ลีนส์เซนต์ส และแคโรไลนาแพนเธอร์ส

ประวัติ
-------

เควิน เกษวิหาร เป็นบุตรชายของมงคล เกษวิหาร ซึ่งเป็นชาวไทยที่มาใช้ชีวิตที่สหรัฐอเมริกา กับมารดาซึ่งเป็นชาวอเมริกัน และเควินมีน้องชายชื่อ แมตต์ เกษวิหาร ใน ค.ศ. 2008 เควินได้เดินทางมาเยือนประเทศไทยเป็นครั้งแรก เนื่องในโอกาสครบรอบ 175 ปีความสัมพันธ์ไทย-อเมริกา โดยได้ทำกิจกรรมร่วมกับเยาวชนที่โรงเรียนเจ้าพระยาวิทยาคม รวมถึงมีโอกาสได้พบกับผู้ว่าราชการกรุงเทพมหานคร และได้รับกุญแจเมืองในฐานะสร้างชื่อเสียงให้แก่ประเทศไทย ตลอดจนร่วมเข้าแข่งขันแฟลกฟุตบอลรายการทรูวิชันแฟลกฟุตบอลไทยแลนด์แชมเปี้ยนชิพ 2008 โดยมีท่านเอกอัครราชทูตสหรัฐอเมริกา ประจำประเทศไทย ให้เกียรติร่วม

อ้างอิง
-------

1. ↑  ซูเปอร์โบว์ล...ของใคร - สยามสปอร์ต
2. 1 2  "สมาคมแฟลกฟุตบอลและอเมริกันฟุตบอล - เควิน เกษวิหาร มาไทย". คลังข้อมูลเก่าเก็บจากแหล่งเดิมเมื่อ 2008-12-02. สืบค้นเมื่อ 2013-05-13.
3. ↑  "Sport - Manager Online - นักอเมริกันฟุตบอลลูกครึ่งไทยคนดังเซ็นซบนักบุญ". คลังข้อมูลเก่าเก็บจากแหล่งเดิมเมื่อ 2007-03-20. สืบค้นเมื่อ 2013-05-13.
4. ↑  ประวัติศาสตร์ซูเปอร์โบว์ล ครั้งที่ 44 - สยามสปอร์ต
5. ↑  หลบฝนให้ "มีเดียเดย์" - สยามสปอร์ต

แหล่งข้อมูลอื่น
---------------

* Carolina Panthers bio เก็บถาวร 2013-09-27 ที่ เวย์แบ็กแมชชีน
**พิธีสารเลือกรับของอนุสัญญาว่าด้วยสิทธิเด็ก เรื่อง ความเกี่ยวพันของเด็กในความขัดแย้งกันด้วยอาวุธ** (อังกฤษ: Optional Protocol to the Convention on the Rights of the Child on the Involvement of Children in Armed Conflict) ได้รับการลงมติยอมรับโดยสมัชชาใหญ่แห่งสหประชาชาติต่ออนุสัญญาว่าด้วยสิทธิเด็กในภาคผนวก I ในการลงมติเมื่อวันที่ 25 พฤษภาคม พ.ศ. 2543 และมีใช้ผลบังคับเมื่อวันที่ 12 กุมภาพันธ์ พ.ศ. 2545

พิธีการดังกล่าวต้องการให้รัฐบาลผู้ลงนามรับประกันว่ากองทัพของตนสามารถยอมรับอาสาสมัครที่มีอายุต่ำกว่า 18 ปีได้ แต่เด็กไม่สามารถถูกเกณฑ์ทหารและ "รัฐภาคีจะดำเนินทุกมาตรการที่เป็นไปได้เพื่อรับประกันว่าบุคลากรของกองทัพที่ยังมีอายุไม่ถึง 18 ปี จะไม่เข้าไปมีส่วนเกี่ยวข้องโดยตรงกับความขัดแย้ง" ตัวแสดงที่ไม่ใช่รัฐและกองโจรถูกห้ามจากการเกณฑ์ทุกคนที่มีอายุต่ำกว่า 18 ปีในทุกกรณี ปัจจุบัน มี 159 ประเทศเป็นภาคีต่อพิธีสารดังกล่าว โดยมี 136 ประเทศได้ให้สัตยาบันพิธีสาร และ 125 ประเทศได้ลงนามไปแล้ว

อ้างอิง
-------

1. 1 2 3 4 5
2. ↑   *Resolution* 263 session 54 **Optional protocols to the Convention on the Rights of the Child on the involvement of children in armed conflict and on the sale of children, child prostitution and child pornography** on 25 May 2000
3. ↑  Optional Protocol to the Convention on the Rights of the Child on the involvement of children in armed conflict, (see Articles 1 and 2}
4. ↑  "Signatories & Dates of Ratification of the **Optional Protocol to the Convention on the Rights of the Child on the Involvement of Children in armed conflict**". UN. คลังข้อมูลเก่าเก็บจากแหล่งเดิมเมื่อ 2016-04-25. สืบค้นเมื่อ 2010-08-21.
ฮอลอเนกประสงค์ใน เคียวบาชิ, ประเทศญี่ปุ่น

**โอซากะโจฮอล** (ญี่ปุ่น: 大阪城ホール; โรมาจิ: *Ōsaka-jō Hōru*) มีชื่อเป็นทางการว่า **หอวัฒนธรรมนานาชาติและกีฬาปราสาทโอซากะ** (ญี่ปุ่น: 大阪城国際文化スポーツホール; โรมาจิ: *Ōsaka kokusai bunka supōtsuhōru*) เป็นสนามกีฬาในร่มอเนกประสงค์ ตั้งอยู่ในย่านเคียวบาชิ บริเวณเดียวกับปราสาทโอซากะ เมืองโอซากะ ประเทศญี่ปุ่น เปิดใช้งานอย่างเป็นทางการครั้งแรก ใน พ.ศ. 2526 มีความจุอยู่ที่ 16,000 ที่นั่ง

พื้นที่สนามมีทั้งหมด 36,500 ตารางเมตร ในส่วนของผนังสนามสร้างด้วยกำแพงหินตามแบบจำลองของปราสาท ต่อมาได้รับรางวัลคุณค่าพิเศษแห่งทัศนียภาพสถาปัตยกรรมเมืองโอซากะ ใน พ.ศ. 2527

การเข้าถึง
----------

ใช้การเดินระยะสั้น ๆ จากสถานีรถไฟสวนธุรกิจโอซากะ สายนางาโฮริสึรูมิเรียวกูจิ หรือจากสถานีโอซากะโจโคเอ็ง เพื่อเข้าสู่โอซากะโจฮอล

การใช้งาน
---------

ถูกใช้เป็นสนามกีฬาในร่มในการแข่งขันกีฬาศิลปะป้องกันตัวโดยเป็นส่วนใหญ่ เช่นนิวเจแปนโปรเรสต์ลิง, มวยสากลชิงแชมป์โลก, ยูโด เป็นต้น ในบางครั้งก็ถูกใช้เป็นสนามแข่งกีฬาประเภททั่วไป เช่น กรีฑา​

ในส่วนการแสดงคอนเสิร์ตมีศิลปินเดี่ยวและศิลปินกลุ่มชื่อดังที่เคยมาจัดการแสดงที่โอซากะโจฮอล ได้แก่ ฮิการุ อูตาดะ, มอตลีย์ครู, โมะโมะอิโระโคลเวอร์ Z, เอ็นเอ็มบีโฟร์ตีเอต, เดอร์ ออง เกรย์, เบบี้เมทัล, ไอเอิร์นเมเดน, พิงก์ฟลอยด์, อายูมิ ฮามาซากิ, บริตนีย์ สเปียส์, เจเน็ต แจ็กสัน, วิตนีย์ ฮิวสตัน, เซลีน ดิออน, มารายห์ แครี, มารูนไฟฟ์, มีเชีย, ทีนา เทอร์เนอร์, กลอเรีย เอสเตฟาน, เทย์เลอร์ สวิฟต์, พรินซ์, ลักอ็องเซียล, เดวิด โบอี, จอร์จ ไมเคิล, Patrick Fiori, บอนโจวี, อลานิส มอริสเซตต์, ร็อด สจ๊วต, โอเอซิส, อลิซอินเชนส์, ไนน์อินช์เนลส์, บียอนเซ่ โนวส์, คริสตินา อากีเลรา, ปีเยิร์ก, ดาวีด แกตา, แอวริล ลาวีน, แบล็กอายด์พีส์, นอราห์ โจนส์, จอห์น เมเยอร์, ซาราห์ ไบรท์แมน, เวสต์ไลฟ์, โบอา, เกิลส์เจเนอเรชัน, จัสติน บีเบอร์, เอ็ด ชีแรน, E-girls, เอ็กโซ, บีทีเอส, Shishamo, เซเวนทีน, ทไวซ์, เรดเวลเวต, สแกนดัล, แบล็กพิงก์, มอนสตาเอ็กซ์, เอ็นซีที 127, Radwimps, วันโอเคร็อก และ Aqours

ระเบียงภาพ
----------

* ทางเข้าโอซากะโจฮอลทางเข้าโอซากะโจฮอล
* มุมมองจากทิศตะวันออกเฉียงเหนือ เวลากลางคืน ในเดือนสิงหาคม 2549มุมมองจากทิศตะวันออกเฉียงเหนือ เวลากลางคืน ในเดือนสิงหาคม 2549

อ้างอิง
-------

1. ↑  "OSAKA-JO HALL". *osaka-johall*. สืบค้นเมื่อ April 21, 2021.
2. ↑  "osaka-johall". *osaka-info*. สืบค้นเมื่อ April 21, 2021.
3. ↑  "NJPW DOMINION 6.9 IN OSAKA-JO HALL (JUNE 09, 2019)". *backbodydrop*. June 9, 2019. สืบค้นเมื่อ April 21, 2021.
4. ↑  "Yamanaka defends WBC bantamweight title with TKO". *USA TODAY*. April 23, 2014. สืบค้นเมื่อ April 21, 2021.
5. ↑  "【2019日本室内陸上競技大阪大会】レポート＆コメント：各種目で好記録が誕生！". *Jaaf*. February 8, 2019. สืบค้นเมื่อ May 3, 2021.
**เคลเมินส์ เพเทอร์ ฟ็อน เพียร์เค** (เยอรมัน: *Clemens Peter von Pirquet*; 12 พฤษภาคม ค.ศ. 1874 – 28 กุมภาพันธ์ ค.ศ. 1929) เป็นแพทย์และนักวิทยาศาสตร์ชาวออสเตรีย เกิดใกล้กรุงเวียนนา มีน้องชายชื่อกีโด ฟ็อน เพียร์เค ซึ่งต่อมาเป็นนักฟิสิกส์ เรียนวิชาเทววิทยาที่มหาวิทยาลัยอินส์บรุคและวิชาปรัชญาที่มหาวิทยาลัยเลอเฟิน ก่อนจะเรียนวิชาแพทย์ที่มหาวิทยาลัยกราซและฝึกงานที่คลินิกเด็กในเวียนนา ในปี ค.ศ. 1906 เพียร์เคพบว่าผู้ป่วยที่เคยได้รับวัคซีนโรคฝีดาษมาก่อนจะมีปฏิกิริยาตอบสนองเมื่อได้รับวัคซีนอีกครั้ง เพียร์เคและเบ-ลอ ชิก กุมารแพทย์ชาวฮังการี/อเมริกัน จึงคิดค้นคำว่า "allergy" (มาจากคำในกรีก *allos* แปลว่า "อื่น ๆ" และ *ergon* แปลว่า "ปฏิกิริยา") เพื่ออธิบายปฏิกิริยาดังกล่าว

ต่อมาเพียร์เคได้ศึกษาเชื้อโรคฝีดาษและค้นพบว่าทูเบอร์คูลิน สารที่โรแบร์ท ค็อค สกัดจากแบคทีเรียที่ก่อวัณโรคในปี ค.ศ. 1890 ก่อให้เกิดปฏิกิริยาตอบสนองคล้ายกัน ชาร์ล ม็องตู แพทย์ชาวฝรั่งเศส ได้ศึกษาแนวคิดนี้ต่อจนค้นพบการตรวจม็องตู ซึ่งเป็นการตรวจวินิจฉัยวัณโรคในปี ค.ศ. 1907

ในปี ค.ศ. 1909 เพียร์เคปฏิเสธงานที่สถาบันปาสเตอร์ในปารีส ประเทศฝรั่งเศสและดำรงตำแหน่งศาสตราจารย์ที่มหาวิทยาลัยจอนส์ฮอปกินส์ในบอลทิมอร์ สหรัฐ ปีต่อมา เพียร์เคกลับมาทำงานที่เมืองเบร็สเลาและเวียนนา ในปี ค.ศ. 1929 เพียร์เคและมารีอา คริสทีเนอ ฟัน ฮูเซิน ภรรยากระทำอัตวินิบาตกรรม

อ้างอิง
-------

1. 1 2  "Clemens Peter Pirquet von Cesenatico - Whonamedit". สืบค้นเมื่อ 15 เมษายน 2016.
2. ↑  Pioneers of Medicine and Their Impact on Tuberculosis by Thomas M. Daniel - Google Books
3. ↑  Charles Mantoux - Whonamedit
4. ↑  Thomas M. Daniel *Pioneers of Medicine and Their Impact on Tuberculosis, Part 184*
**ซัมเมซซาโน** (อิตาลี: *Sammezzano*) หรือ **ปราสาทซัมเมซซาโน** (อิตาลี: *Castello di Sammezzano*; อังกฤษ: Castle of Sammezzano) เป็น *ปาลัซโซ* ในแคว้นทัสคานีที่สร้างขึ้นด้วยสถาปัตยกรรมแบบมัวร์ฟื้นฟู ตั้งอยู่ในภูมิภาคเลกกิโอ หมู่บ้านเล็ก ๆ ในเรจเจลโล ในจังหวัดฟลอเรนซ์

อาคาร *ปาลัซโซ* หลังเดิมสร้างขึ้นในราวปี 1605 โดยชนชั้นสูงชาวสเปน ซิเมเนสแห่งอารากอน ต่อมาในศตวรรษที่ 19 เฟอร์ดีนันด์ ปันเจียตีจี ซีเมเนสได้สืบทอดอาคารนี้มา และได้ปรับปรุงอาคารใหม่ในปี 1853 ถึง 1889 ห้กลายเป็นหนึ่งในอาคารแบบมัวร์ฟื้นฟู (Moorish Revival architecture) ที่ใหญ่ที่สุดแห่งหนึ่ง กษัตริย์แห่งอิตาลี อุมแบร์โตที่หนึ่ง เคยเสด็จเยือนที่นี่ในปี 1878

*ปาลัซโซ* นี้ได้กลายมาเป็นโรงแรมหรูหราในหลังสงครามโลกครั้งที่สอง ก่อนที่จะปิดตัวลงและถูกทิ้งร้างในเวลาต่อมา ต่อมาในปี 2012 ได้มีการจัดตั้งกลุ่ม FPXA 1813–2013 (เป็นอักษรย่อมาจากชื่อของ Ferdinand Panciatichi Ximenes d’Aragon) ขึ้นเพื่อทำนุบำรุงและรักษา *ปาลัซโซ* ขนาด 365 ห้องนี้ไว้ ภายในห้องทั้ง 365 ห้องของที่นี่ล้วนตกแต่งด้วยรูปแบบมัวร์ (Moorish) โดยมีความโดดเด่นไม่ซ้ำกันแม้นแต่ห้องเดียว

ระเบียงภาพ
----------

* ห้องนกยูง (The Peacock Room)ห้องนกยูง (The Peacock Room)
* รายละเอียดของเพดานรายละเอียดของเพดาน
* การตกแต่งในห้องหนึ่งใน 365 ห้องการตกแต่งในห้องหนึ่งใน 365 ห้อง

อ้างอิง
-------

1. ↑  
"Il Re Umberto I a Rignano" [King Umberto I in Rignano]. *L'Archivio del Tempo che Passa* (ภาษาอิตาลี).
2. ↑  
"Sammezzano Castle: A Magical Place in Tuscany".

แหล่งข้อมูอื่น
--------------

 วิกิมีเดียคอมมอนส์มีสื่อเกี่ยวกับ Sammezzano Castle

* เว็บไซต์ทางการ
* castello-di-sammezzano.it/
**รักบี้ 7 คนชายเวิลด์ซีรีส์** (อังกฤษ: World Rugby Men's Sevens Series) เป็นรายการการแข่งขันประจำปีของการแข่งขันรักบี้ 7 คน ระดับนานาชาติที่ดำเนินการโดยรักบี้โลก ที่มีทีมรักบี้ 7 คนระดับประเทศเข้าร่วม จัดเป็นครั้งแรกในฤดูกาล 1999–2000 ในชื่อ **IRB World Sevens Series**, การแข่งขันก่อตั้งขึ้นเพื่อส่งเสริมการแข่งขันรักบี้ 7 คนระดับนานาชาติและ พัฒนาการแข่งขันให้เป็นผลิตภัณฑ์เชิงพาณิชย์ที่สร้างรายได้ การแข่งขันได้รับการสนับสนุนโดยกลุ่มธนาคารฮ่องกงและเซี่ยงไฮ้แบงกิ้งคอร์ปอเรชั่น ตั้งแต่ปี ค.ศ. 2014

วงจรของฤดูกาลประกอบด้วยการแข่งขัน 10 รายการ ซึ่งโดยทั่วไปจะเริ่มในเดือนพฤศจิกายนหรือธันวาคมและสิ้นสุดจนถึงเดือนพฤษภาคม สถานที่แข่งขันจัดขึ้นใน 10 ประเทศ และสังเกตการณ์ 5 ใน 6 ทวีปที่มีประชากรอาศัยอยู่ สหรัฐอาหรับเอมิเรตส์, แอฟริกาใต้, ออสเตรเลีย, นิวซีแลนด์, สหรัฐ, แคนาดา, ฮ่องกง, สิงคโปร์, ฝรั่งเศส และ อังกฤษ ต่างจัดการแข่งขัน 1 ครั้ง แต่ละการแข่งขันมี 16 ทีม ประกอบด้วย 15 ทีมหลักที่เข้าร่วมในแต่ละการแข่งขันและ 1 ทีมจากรอบคัดเลือกระดับภูมิภาค

อ้างอิง
-------

1. ↑  "The Official World Sevens Series Website". *irbsevens1999.irb.org*. 1999. คลังข้อมูลเก่าเก็บจากแหล่งเดิมเมื่อ 14 February 2003. สืบค้นเมื่อ 2 April 2018.
2. ↑  "HSBC first Sevens World Series title sponsor" (Press release). International Rugby Board. 5 October 2010. คลังข้อมูลเก่าเก็บจากแหล่งเดิมเมื่อ 2010-10-12. สืบค้นเมื่อ 5 October 2010.

แหล่งข้อมูลอื่น
---------------

* เว็บไซต์หลัก
**"รักที่เป็นของจริง (Real Love)"** เป็นซิงเกิลของ นิว-จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว ประพันธ์เนื้อร้อง-แต่งทำนองและเรียบเรียงโดย อัจฉริยา ดุลยไพบูลย์ มิวสิกวิดีโอนี้เผยแพร่ครั้งแรกในวันที่ 2 มิถุนายน พ.ศ. 2557 เพลงนี้ยังถูกรวมในอัลบั้มของ *10 Years Of Love บทเพลงรักจากเดอะสตาร์*

การตอบรับ
---------

เพลง **รักที่เป็นของจริง (Real Love)** ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 27 กรกฎาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 3 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 5 ประจำวันที่ 30 มิถุนายน พ.ศ. 2557

### ชาร์ต

| ชาร์ต (พ.ศ. 2557) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 5 | 3 |
| ซี้ดเอฟเอ็ม ชาร์ตท็อป 20 | 1 |
| อีเอฟเอ็ม ชาร์ต 94 ท็อป แอรเพลย์  | 1 |

อ้างอิง
-------

1. ↑  Gmember Chart Top 5 ประจำวันที่ 30 มิถุนายน 2014[*ลิงก์เสีย*]
2. ↑  "97 5 FM SEED CHART TOP 20 - วันที่ 27 กรกฎาคม 2557". คลังข้อมูลเก่าเก็บจากแหล่งเดิมเมื่อ 2017-07-27. สืบค้นเมื่อ 2014-12-31.
3. ↑  【Hot Chart】 EFM 94 เพลงฮิต 94 เพลง ประจำวันที่ 20 กันยายน 2557
**เควิน ซีริล เดวิส** (อังกฤษ: Kevin Cyril Davies, เกิดวันที่ 26 มีนาคม ค.ศ. 1977) เป็นอดีตนักฟุตบอลชาวอังกฤษ ตำแหน่งกองหน้า เคยเล่นในระดับพรีเมียร์ลีกให้กับเซาแทมป์ตัน, แบล็กเบิร์น โรเวอส์ และโบลตัน วอนเดอเรอส์ โดยหลังจากเลิกเล่นฟุตบอลอาชีพเควิน เดวิส เคยทำหน้าที่เป็นผู้จัดการทีมให้กับ สโมสรฟุตบอลเซาท์พอร์ต ในระดับเนชันนัลลีกนอร์ท ฤดูกาล 2017–2018

โดยสมัยที่ยังเป็นผู้เล่นเควิน เดวิส เริ่มโด่งดังมาจากการเป็นผู้เล่นดาวรุ่งของสโมสรฟุตบอลเชสเตอร์ฟีลด์ และสามารถพาเชสเตอร์ฟีลด์ที่ขณะนั้นลงแข่งขันในระดับดิวิชั่น 2 (เดิม) เข้าถึงรอบรองชนะเลิศเอฟเอคัพ ได้ในฤดูกาล 1996–1997 จากนั้นในฤดูกาลต่อมาเขาได้ย้ายไปเล่นให้กับสโมสรในระดับพรีเมียร์ลีกอย่างเซาแทมป์ตัน ก่อนที่ในฤดูกาล 1998–1999 แบล็กเบิร์น โรเวอส์ จะซื้อตัวเขาไปร่วมทีมด้วยค่าตัวที่เป็นสถิติสูงสุดของสโมสรในขณะนั้นที่ 7.5 ล้านปอนด์ แต่กลับไม่ประสบความสำเร็จและสโมสรต้องตกชั้นหลังจบฤดูกาล 

โดยหลังจากที่แบล็กเบิร์น โรเวอส์ ต้องตกชั้นจากพรีเมียร์ลีก เขาได้ย้ายกลับมาเล่นให้กับเซาแทมป์ตันอีกครั้ง แต่ก็ไม่อาจสอดแทรกตัวเองขึ้นเป็นผู้เล่นตัวหลักของทีมได้ จนต้องย้ายไปเล่นให้กับกับมิลล์วอลล์ในดิวิชั่น 1 (เดิม) ด้วยสัญญายืมตัวในฤดูกาล 2002–2003 ก่อนจะถูกปล่อยตัวออกจากทีม

เควิน เดวิส ย้ายมาร่วมทีมโบลตัน วอนเดอเรอส์ในฤดูกาล 2003–2004 และสามารถเรียกฟอร์มของตัวเองกลับคืนมาได้ โดยพาสโมสรได้ตำแหน่งรองแชมป์ฟุตบอลลีกคัพในฤดูกาลแรกที่ย้ายมาร่วมทีม จนกลายมาเป็นผู้เล่นคนสำคัญของสโมสรและได้เป็นกัปตันทีม นอกจากนี้ยังสามารถพาสโมสรไปแข่งขันในรายการยูฟ่าคัพได้เป็นครั้งแรกในฤดูกาล 2005–2006 โดยเขาลงเล่นให้กับโบลตัน วอนเดอเรอส์ยาวนานถึง 10 ปี และเป็นผู้ถือครองสถิติเป็นผู้เล่นที่ยิงประตูในพรีเมียร์ลีกได้มากที่สุดของสโมสรที่จำนวน 68 ประตู ก่อนจะอำลาสโมสรไปในปี 2013

หลังจากนั้นเควิน เดวิส ได้ย้ายไปเล่นให้กับเพรสตันนอร์ทเอนด์ ในระดับฟุตบอลลีกวันเป็นเวลา 2 ฤดูกาล โดยในฤดูกาลสุดท้ายของเขากับเพรสตัน สโมสรสามารถเอาชนะในการแข่งขันรอบเพลย์ออฟของฟุตบอลลีกวัน และได้เลื่อนชั้นขึ้นสู่ฟุตบอลลีกแชมเปียนชิปได้สำเร็จ ก่อนที่เขาจะประกาศเลิกเล่นฟุตบอลอาชีพในวัย 38 ปี โดยเควิน เดวิส มีสถิติการยิงประตูในระดับพรีเมียร์ลีกถึง 88 ประตู นอกจากนี้ในระดับชาติเขายังเคยเล่นให้กับทีมชาติอังกฤษรุ่นอายุไม่เกิน 21 ปี และติดทีมชาติชุดใหญ่ในยุคของฟาบีโอ กาเปลโล

อ้างอิง
-------

1. ↑  "Premier League Player Profile". Premier League. คลังข้อมูลเก่าเก็บจากแหล่งเดิมเมื่อ 2010-09-23. สืบค้นเมื่อ 16 March 2011.
แผ่นโลหะในวอร์ซอที่เป็นการระลึกถึงการคุกเข่าของบรันท์
เมื่อวันที่ 7 ธันวาคม ค.ศ. 1970 (พ.ศ. 2513) วิลลี บรันท์ นายกรัฐมนตรีเยอรมนีตะวันตก ได้คุกเข่าลงที่หน้าอนุสาวรีย์วีรชนชาวโปแลนด์ในการต่อสู้ต่อต้านนาซี ณ กรุงวอร์ซอ ประเทศโปแลนด์ เพื่อเป็นการแสดงความเสียใจต่อชาวโปแลนด์ที่ถูกสังหารในเหตุการณ์การก่อการกำเริบวอร์ซอเกตโต บรันท์ก้มหน้าคุกเข่าอย่างนิ่งสงบเป็นระยะเวลาหนึ่ง (ครึ่งนาที) ท่ามกลางสายตาจากสื่อมวลชนและบุคคลสำคัญจำนวนมาก

การขอโทษดังกล่าวถือเป็นสัญลักษณ์สำคัญที่แสดงถึงจุดยืนของชาวเยอรมัน ที่ถึงแม้จะเป็นลูกหลานของผู้เคยกระทำผิดมาก่อน ปัจจุบันก็มิได้ฝักใฝ่สงครามเหมือนสมัยสงครามโลกครั้งที่ 2 และแทบไม่มีส่วนเกี่ยวข้องกับเหตุการณ์ในสงครามมานับแต่นั้น บรันท์ได้กล่าวว่าเป็นการกระทำเพื่อแสดงความรับผิดชอบในฐานะผู้นำประเทศที่เคยกระทำผิดทางประวัติศาตร์ต่อประชาชนประเทศอื่น

การกระทำดังกล่าวนิยมเรียกกันว่า **การคุกเข่าของวิลลี บรันท์**

อ้างอิง
-------

1. ↑  "Willy Brandt-'Warsaw Genuflection' (Eng&Ger Subs)". *100 Years - The Countdown - 1970*. YouTube / Zolcer TV / ZDF History. สืบค้นเมื่อ 20 February 2014.
2. ↑  "รายงานพิเศษ:คำขอโทษที่ยิ่งใหญ่ในประวัติศาสตร์". ประชาไท. 2004-12-19. สืบค้นเมื่อ 2019-04-24.
**รัมภา ภิรมย์ภักดี** (ชื่อเล่น ตุ้ม) เป็นนักเขียนบทละครโทรทัศน์ชาวไทย โดยเฉพาะละครจักร ๆ วงศ์ ๆ ค่ายสามเศียร ภายใต้นามปากกา อาทิ "ภาวิต" และ "พิกุลแก้ว" รวมถึงมีผลงานเขียนบทละครที่มีชื่อเสียงอย่าง *ดาวพระศุกร์* (พ.ศ. 2537), *นางทาส* (พ.ศ. 2551)

รัมภามีศักดิ์เป็นหลานของไพรัช สังวริบุตร จบการศึกษาจากแผนกวรรณคดีและภาษาอังกฤษ คณะศิลปศาสตร์ มหาวิทยาลัยธรรมศาสตร์ แล้วรับราชการครูสอนวิชาภาษาอังกฤษ รัมภามีความเชี่ยวชาญด้านแต่งโคลงกลอน จึงได้ช่วยไพรัชแต่งโคลงกลอนเพื่อนำเสนอละครจักร ๆ วงศ์ ๆ ตั้งแต่ยังเป็นนักศึกษา ก่อนจะเริ่มงานเขียนบทละครโทรทัศน์เมื่อ พ.ศ. 2528 ประจำบริษัทดีด้า เขียนบทละครโทรทัศน์เรื่องแรกคือ *แม่ปูเปรี้ยว*

ก่อนจะขึ้นถึงจุดสูงสุดครั้งแรกในช่วงพุทธทศวรรษ 2540 เช่นดัดแปลงรามเกียรติ์มาเป็นละครพื้นบ้าน ใน *เทพศิลป์ อินทรจักร* (2542) การนำนิทานวัดเกาะผสมกับเทพปกรณัมกรีกเรื่อยไปถึงไซอิ๋วใน *เทพสามฤดู* (2546) รัมภาหายจากการเขียนบทละครโทรทัศน์ระยะหนึ่ง จนกลับมาเขียนบทละครโทรทัศน์จักร ๆ วงศ์ ๆ อีกครั้งใน *สังข์ทอง* (2561) ซึ่งออกอากาศเกิน 100 ตอน รวมถึง *นางสิบสอง* (2562)

แนวทางการเขียนของรัมภายังได้นำแนวคิดเรื่องสิทธิสตรีเข้าไปในละคร เช่นเรื่องที่นางเอกต้องสู้คน อย่างเรื่อง *นางพญาไพร* เป็นนางเอกสู้คนไม่ยอมใครแม้แต่พระเอก ส่วนละครทั่วไปที่เขียนบทประพันธ์ ที่โด่งดังมากอย่าง *ดาวพระศุกร์* ซึ่งดัดแปลงจากบทประพันธ์ *ดั่งดวงหฤทัย* (2539)

อ้างอิง
-------

1. ↑  "การทำงานของผู้เขียนบทละครเรื่องนางทาส".
2. ↑  "ชีวิต-แนวคิดการเขียนบทละครจักรๆ วงศ์ๆ ของ "รัมภา ภิรมย์ภักดี" ต้นตอวลี "แม่ไม่ปลื้ม"". ศิลปวัฒนธรรม.
3. ↑  "เบื้องหลังการเขียนบท "ละครจักรๆ วงศ์ๆ" ของ "รัมภา ภิรมย์ภักดี"". มติชนสุดสัปดาห์.
4. ↑  "จากดาวพระศุกร์ถึงอีเย็น คุยกับ "รัมภา ภิรมย์ภักดี" คนเขียนบทละครโทรทัศน์". ศิลปวัฒนธรรม.
ภาพจำลองตัวไวรัส SARS-CoV-2 ที่เป็นสาเหตุของโควิด-19 แสดงส่วนของโปรตีนหนามสีส้มและสีแดง
แบบจำลองภาพพิมพ์สามมิติของโปรตีนหนามของ SARS-CoV-2
**โปรตีนหนาม** (อังกฤษ: spike protein) หรือ **เพโพลเมอร์** (อังกฤษ: peplomer) เป็นโครงสร้างหนึ่งของไวรัสชนิดมีเปลือกหุ้ม สร้างจากไกลโคโปรตีน มีลักษณะเป็นปุ่มยื่นออกมาจากชั้นไขมันแบบสองชั้นของเปลือกหุ้มไวรัส โครงสร้างนี้มีหน้าที่สำคัญในกระบวนการที่ทำให้ไวรัสสามารถเข้าไปในเซลล์และทำให้เกิดการติดเชื้อได้ โดยโปรตีนหนามจะจับกับตัวรับบนผิวเซลล์ของเซลล์ผู้ป่วย ทำให้ตัวไวรัสยึดติดกับเยื่อหุ้มเซลล์ ชักนำให้เกิดการหลอมรวมกันระหว่างเปลือกหุ้มของไวรัสและเยื่อหุ้มเซลล์ของผู้ป่วย และส่งแคปซิดที่มีสารพันธุกรรมของไวรัสเข้าไปในซัยโตพลาสซึมของเซลล์ผู้ป่วยได้ นอกจากนี้ยังอาจมีบทบาทอื่น เช่น กระตุ้นให้เกิดการจับตัวของเลือด (hemagglutinating activity) หรือมีการทำงานแบบเอนไซม์ เช่น neuraminidase ได้อีกด้วย โครงสร้างโปรตีนหนามนี้ถือเป็นแอนติเจนชนิดหนึ่ง

ชื่อ "โปรตีนหนาม" อาจทำให้เกิดมโนภาพผิดๆ ว่าโครงสร้างนี้มีส่วนแหลมชี้ออกมาด้านนอกของไวรัส หรืออาจสามารถไป "ทิ่มแทง" เซลล์ร่างกายได้ อันที่จริงแล้วโครงสร้างของโปรตีนหนามมีลักษณะค่อนไปทางโค้งมน หรือแบน หรือเหมือนปุ่มยื่น มากกว่า
| ธาตุ | รัศมี (Å) |
| --- | --- |
| ไฮโดรเจน | 1.20 |
| คาร์บอน | 1.7 |
| ไนโตรเจน | 1.55 |
| ออกซิเจน | 1.52 |
| ฟลูออรีน | 1.35 |
| ฟอสฟอรัส | 1.9 |
| กำมะถัน | 1.85 |
| คลอรีน | 1.8 |

**รัศมีวานเดอร์วาลส์** (อังกฤษ: Van der Waals radius)ของอะตอม คือ รัศมีของทรงกลมแข็งในจินตนาการที่สามารถนำมาใช้เป็นรูปจำลองของอะตอมได้หลายวัตถุประสงค์ รัศมีวานเดอร์วาลส์กำหนดโดยการวัดที่ว่างระหว่างคู่ของอะตอมที่ไม่เชื่อมติดกันของแก้วเจียระไน

**รัศมีวานเดอร์วาลส์**เป็นชื่อที่ตั้งขึ้นตามชื่อของโยฮันเนส ดิเดอริก วานเดอร์วาลส์ ผู้ได้รับรางวัลโนเบลสาขาฟิสิกส์เมื่อ พ.ศ. 2453

แก๊สจริงจะไม่มีพฤติกรรมตรงตามการทำนาย ในบางกรณี การเบี่ยงเบนอาจเกิดขึ้นได้มาก ตัวอย่างเช่น แก๊สอุดมคติอาจไม่มีทางเป็นของเหลวหรือของแข็งได้เลยไม่ว่าถูกทำให้เย็นหรือถูกอัดแน่นอย่างไร ดังนั้นการปรับเปลี่ยนกฎแก๊สอุดมคติ P{\tilde {V}}=nRT, จึงเกิดขึ้น โดยเฉพาะสมการแห่งสถานภาพของวานเดอร์วาลส์ที่มีประโยชน์และเป็นที่รู้จักกันดี สมการแห่งสถานภาพของวานเดอร์วาลส์: \left(P+a({\frac {n}{{\tilde {V}}}})^{2}\right)({\tilde {V}}-nb)=nRT, ซึ่ง a และ b คือตัวแปรเสริมที่ปรับได้ ที่ได้จากการทดลองการวัดที่ทำกับแก๊สจริง ค่าของมันจะผันแปรต่างกันไปตามชนิดของแก๊ส 

**สมการวานเดอร์วาลส์**ยังมีผลในการแปลความหมายทางจุลภาคอีกด้วย โมเลกุลมีปฏิสัมพันธ์ต่อกัน ปฏิสัมพันธ์จะผลักกันแรงมากที่ระยะไกล้กันมาก และจะอ่อนแรงลงที่ระยะกลางและจะหมดไปในระยะที่ยาวขึ้น จะต้องทำการแก้กฎแก๊สอุดมคติเมื่อนำแรงดึงดูดและแรงผลักมาร่วมพิจารณา ตัวอย่างเช่น การผลักซึ่งกันและกันระหว่างโมเลกุลจะมีผลต่อการแยกโมเลกุลอื่น ๆ โดยรอบออกไปจากเขตแดนเป็นระยะที่แน่นอนระยะหนึ่งรอบรอบโมเลกุลนั้น ดังนั้นเศษส่วนของที่ว่างทั้งหมดจะไม่มีที่ไว้ให้สำหรับแต่ละโมเลกุลในขณะที่มันเคลื่อนไหวอย่างไม่เป็นระบบ ในสมการสถานภาพ ปริมาตรแห่งการแยกตัว (nb) นี้ควรเอาไปลบออกจากปริมาตรของภาชนะ (V)ดังนั้น: (V - nb) เงื่อนไขอีกข้อหนึ่งที่นำมาใช้ใน**สมการวานเดอร์วาลส์**คือ a({\frac {n}{{\tilde {V}}}})^{2}, ซึ่งเป็นการบรรยายถึงแรงดึงดูดที่แผ่วเบาระหว่างโมเลกุลต่าง ๆ ซึ่งจะเพิ่มขึ้นเมื่อค่าของ n เพิ่มขึ้น หรือค่าของ V ลดลง และเมื่อโมเลกุลเริ่มเกาะกลุ่มกันหนาแน่นขึ้น

ปริมาตรวานเดอร์วาลส์
--------------------

ปริมาตรวานเดอร์วาลส์ของ โมเลกุล หรือระบบของโมเลกุล คือ ผลรวมของยูเนียนของทรงกลมอะตอมของวานเดอร์วาลส์ในระบบ

ดูเพิ่ม
-------

* van der Waals constant
* สมการวานเดอร์วาลส์
* แรงวานเดอร์วาลส์
* ศักยภาพวานเดอร์วาลส์

อ้างอิง
-------

* L. Pauling, *The Nature of the Chemical Bond*, Cornell University Press, USA, 1945.

แหล่งข้อมูลอื่น
---------------

* van der Waals radii at Webelements เก็บถาวร 2006-09-13 ที่ เวย์แบ็กแมชชีน
* Structural Biology Glossary: van der Waals radii เก็บถาวร 2007-12-03 ที่ เวย์แบ็กแมชชีน
| ค่าของ {\displaystyle 1\,R\_{\odot }} | หน่วย |
| --- | --- |
| 6.955×108 | เมตร |
| 6.955×105 | กิโลเมตร |
| 0.004652 | AU |
| 432,450 | ไมล์ |

**รัศมีดวงอาทิตย์** เป็นหน่วยวัดระยะทางซึ่งถูกใช้เพื่อแสดงถึงขนาดของดาวฤกษ์ในทางดาราศาสตร์ โดยมีค่าเท่ากับรัศมีในปัจจุบันของดวงอาทิตย์:

{\displaystyle 1\,R\_{\odot }=6.955\times 10^{8}\,{\hbox{m}}=0.004652} {\displaystyle {\hbox{AU}}}
รัศมีดวงอาทิตย์มีค่าประมาณ 695,500 กิโลเมตร (432,450 ไมล์) หรือประมาณ 110 เท่าของรัศมีโลก หรือราว 10 เท่าของรัศมีโดยเฉลี่ยของดาวพฤหัสบดี ค่าดังกล่าวเปลี่ยนแปลงได้เล็กน้อยเนื่องจากการหมุนรอบตัวเองของดาว ซึ่งมีผลต่อความรีแป้น 10 ส่วนในล้านส่วน ดูเพิ่มที่ 1 จิกะเมตร สำหรับระยะห่างที่คล้ายกัน

อ้างอิง
-------

* S. C. Tripathy, H. M. Antia (1999). "Influence of surface layers on the seismic estimate of the solar radius". *Solar Physics*. **186** (1/2): 1–11. doi:10.1023/A:1005116830445.
* T. M. Brown, J. Christensen-Dalsgaard (1998). "Accurate Determination of the Solar Photospheric Radius". *Astrophysical Journal Letters*. **500**: L195. doi:10.1086/311416.
**การค้นแบบกระโดด** (อังกฤษ: jump search) หรือในบางครั้งเรียกว่า **การค้นแบบบล็อก** (อังกฤษ: block search) เป็นขั้นตอนวิธี สำหรับการค้นหาค่าที่สนใจภายในแถวลำดับที่มีการเรียงลำดับแล้ว
โดยจะทำการตรวจสอบข้อมูลในแถวลำดับทุก ๆ j ตัว โดยจะทำการตรวจสอบไปเรื่อย ๆ จนกว่าจะพบข้อมูลที่สนใจ ซึ่งวิธีนี้จะคล้ายกับการค้นแบบเชิงเส้น (Linear Search)

การค้นหาแบบนี้จะได้ผลดีที่สุดเมื่อ j มีค่าเท่ากับ รากที่สองของ n เมื่อ n เป็นความยาวของแถวลำดับ

รหัสเทียม
---------

**ข้อมูลขาเข้า** : แถวลำดับที่เรียงลำดับข้อมูลแล้ว มีความยาวเท่ากับ n และให้ s คือค่าที่เราสนใจ  

**ข้อมูลขาออก** : จะส่งตำแหน่งของข้อมูลที่สนใจออกมา และถ้าหากไม่พบข้อมูลที่สนใจ จะไม่ส่งค่าอะไรกลับมา  

ให้ a มีค่าเท่ากับ 0  

ให้ b มีค่าเท่ากับ n  

ทำงานไปเรื่อย ๆ เมื่อ ( (ค่าที่น้อยกว่าระหว่าง b กับ n ) -1 < s) เป็นจริง{  

a = b   

b = b + √n  

ถ้า a มากกว่าหรือเท่ากับ n ให้ออกจากวงวน และไม่คืนค่าอะไรออกมา  

}  

ทำงานไปเรื่อย ๆ เมื่อ ( ถ้า a น้อยกว่า s) เป็นจริง{  

a = a + 1  

ถ้า a เท่ากับ ค่าที่น้อยกว่าระหว่าง b กับ n ให้ออกจากวงวนและไม่คืนค่าอะไรออกมา  

}  

ถ้า a = s ก็ให้ทำการคืนตำแหน่ง a ออกไป  

ถ้าไม่เช่นนั้นให้ ไม่ต้องคืนค่าอะไรออกมา

ประสิทธิภาพการทำงาน
-------------------

**การค้นหาแบบกระโดด** (Jump Search) หากใช้ค่าที่ดีที่สุดในการกระโดดค้นหา คือ √n เมื่อ n เป็นความยาวของแถวลำดับ แล้ว จะมีประสิทธิภาพเท่ากับ O(√n) ซึ่งดีกว่าการค้นแบบเชิงเส้น (Linear Search) ที่มีประสิทธิภาพเท่ากับ {\displaystyle O\left(n\right)} แต่ก็มีประสิทธิภาพน้อยกว่า การค้นแบบทวิภาค (Binary Search) ที่มีประสิทธิภาพเท่ากับ {\displaystyle O\left(\log n\right)}

เราสามารถเพิ่มประสิทธิภาพการทำงานได้โดยการทำการค้นแบบกระโดดหลายระดับในแถวลำดับย่อย โดยสำหรับ k ระดับของการค้นแบบกระโดด ที่มีบล็อกขนาด m ที่ l ระดับ จะมีประสิทธิภาพการทำงานเท่ากับ O (n^(k-l))

อ้างอิง
-------

* Jump Search
* Algorithm and Data Structures : Jump Search[*ลิงก์เสีย*]
* Jump Search(Divide and Conquer) : วิเคราะห์เวลาการทำงาน
* Source Code : ตัวอย่างโปรแกรม[*ลิงก์เสีย*]

ดูเพิ่ม
-------

* การค้นแบบทวิภาค (Binary search)
* การค้นแบบเชิงเส้น (Linear search)
**การค้นแบบไตรภาค** (อังกฤษ: Ternary search) เป็นกลวิธีหนึ่งในสาขาวิชาวิทยาการคอมพิวเตอร์ สำหรับค้นหาค่า มากสุดหรือน้อยสุด ของฟังก์ชันฐานนิยมเดียว (อังกฤษ: unimodal function) โดยการค้นแบบไตรภาคกำหนดว่า หากแบ่งช่วงของโดเมนของฟังก์ชันออกเป็นสามช่วงคือ ช่วงที่หนึ่ง สอง และสามแล้ว ค่ามากสุดหรือน้อยสุดของฟังก์ชันดังกล่าวจะต้องอยู่ในช่วงที่สองของโดเมน จากนั้นก็ทำการกำหนดขอบเขตของช่วงใหม่โดยทำการแบ่งช่วงที่สองของเดิมเป็นทั้งหมดสามช่วงอีกครั้งหนึ่งและทำการวนซ้ำตามขั้นตอนเดิม กลวิธีการค้นแบบไตรภาคนี้ เป็นหนึ่งในตัวอย่างการใช้แนวคิดขั้นตอนวิธีแบบแบ่งแยกและเอาชนะ (อังกฤษ: Divide and Conquer)

การทำงาน
--------

ยกตัวอย่างเช่น หากเราต้องการจะหาค่ามากสุดของฟังก์ชัน f(x) และเรารู้ว่าค่ามากสุดดังกล่าวอยู่ในช่วงของ A และ B แล้ว แสดงว่าจะต้องมีค่า x บางค่า ที่

* สำหรับ *a*,*b* ทุกค่า ซึ่ง A ≤ *a* < *b* ≤ *x* แล้ว จะมี *f*(*a*) < *f*(*b*) และ
* สำหรับ *a*,*b* ทุกค่า ซึ่ง *x* ≤ *a* < *b* ≤ B แล้ว จะมี *f*(*a*) > *f*(*b*)

  

### เวลาการทำงาน

```
T(n) = T(2/3 * n) + c
     Θ(log n)
```

ตัวอย่างขั้นตอนวิธีแบบเรียกซ้ำ
------------------------------

```
# สร้างฟังก์ชันแบบเรียกซ้ำชื่อ ternarySearch
# left,right ระบุขอบซ้ายและขวาของช่วง
def ternarySearch(f, left, right, absolutePrecision):
    #ค่ามากสุด หรือ น้อยสุด จะอยู่ระหว่างช่วง left และ right
    if (right - left) < absolutePrecision:
        return (left + right)/2

    leftThird = (2\*left + right)/3
    rightThird = (left + 2\*right)/3

    if f(leftThird) < f(rightThird):
        return ternarySearch(f, leftThird, right, absolutePrecision)

    return ternarySearch(f, left, rightThird, absolutePrecision)

```

อ้างอิง
-------


1. บทที่ 3 การหาค่าเหมาะสมที่สุดของฟังก์ชันตัวแปรเดียว(Single Variable Optimization)[*ลิงก์เสีย*]

แหล่งข้อมูลอื่น
---------------

* ต้นไม้ค้นหาแบบทวิภาค
* การค้นโดยการประมาณช่วง
พนักงานต้อนรับบนเครื่องบินของ *เอมิเรตส์แอร์ไลน์*
**พนักงานต้อนรับบนเครื่องบิน** (อังกฤษ: Flight attendant) ถ้าเป็นภาษาปาก ผู้ชายอาจเรียกว่า **สจ๊วต** หรือ **แอร์โฮสต์** ส่วนผู้หญิงอาจเรียกว่า **สจ๊วตเดส**, **แอร์โฮสเตส** หรือ **นางฟ้า** คือ ผู้พิทักษ์ความปลอดภัย และอำนวยความสะดวกสบายแก่ผู้โดยสารบนอากาศยาน โดยมีหน้าที่ต่าง ๆ เช่น คอยดูแลช่วยเหลือผู้โดยสารในกรณีฉุกเฉิน รับผิดชอบตรวจเช็คอุปกรณ์ประจำเครื่องตามจุดต่าง ๆ เช่น ถังออกซิเจน เครื่องดับเพลิง ไฟฉาย หน้ากากออกซิเจน และเสื้อชูชีพ สำหรับสาธิตให้ผู้โดยสาร ฯลฯ ให้ครบถ้วนถูกต้องตามรายการ และอยู่ในสภาพใช้การได้ 

นอกจากนี้ยังมีหน้าที่ในการให้บริการแก่ผู้โดยสาร เช่น การเตรียมอาหาร การเสิร์ฟอาหารและเครื่องดื่ม การให้การรักษาพยาบาลแก่ผู้โดยสารที่เจ็บป่วย การจัดหาที่นั่งให้กับผู้โดยสาร ตรวจดูให้ผู้โดยสารรัดเข็มขัดก่อนเครื่องบินขึ้นหรือลง แจกสิ่งพิมพ์ให้ผู้โดยสารอ่าน และดูแลรักษาความสะอาดเรียบร้อย ในห้องผู้โดยสาร และห้องน้ำ เป็นอาทิ

อ้างอิง
-------

1. ↑  ราชบัณฑิตยสถาน (2552). *พจนานุกรมคำใหม่ เล่ม 2 ฉบับราชบัณฑิตยสถาน* (PDF). กรุงเทพฯ: ยูเนียนอุลตร้าไวโอเร็ต. p. 145. `{{cite book}}`: ตรวจสอบค่าวันที่ใน: `|year=` (help)
**ว่านรากราคะ** หรือ **ว่านดอกทอง** อยู่ใน วงศ์ซิงจิเบอร์เรซี
(Zingiberaceae) เป็นพืชตระกูลเดียวกับขิง เป็นว่านโบราณที่หายากและใกล้จะสูญพันธุ์ พบมากทางภาคตะวันตกและภาคเหนือ แถบจังหวัดกาญจนบุรี จังหวัดตาก จังหวัดลำปาง

ลักษณะ
------

เป็นพืชล้มลุก ลำต้นใต้ดินเป็นเหง้ากลม แตกแง่งเป็นไหลเล็กยาว 5-10 นิ้ว รากเป็นเส้นใหญ่ ไม่แตกรากฝอย ลำต้นและใบเหมือนขมิ้น ลำต้นประกอบด้วยกาบของก้านใบหลายกาบซ้อนกัน ใบรูปใบพาย ปลายใบแหลม โคนใบมนสอบติดก้านใบ พื้นใบสีเขียว เส้นกลางใบสีแดงเข้มหรือแดงเลือดหมู ส่วนที่เห็นเป็นลำต้นเหนือดินสีแดงเข้มเช่นกัน ลำต้นส่วนที่ฝังอยู่ในดินและหัวเป็นสีขาวหรือขาวอมเขียว รากเป็นสีน้ำตาล ช่อดอกเป็นกาบเรียงซ้อนสับขวางกันหลายๆ กาบ ความสูงของต้นประมาณ 1 ฟุต ถ้าเป็นตัวเมียจะเรียกอีกอย่างว่า ดินสอฤๅษี ลักษณะต้นและใบจะไม่มีสีแดงเจือปน เมื่อหักหัวออกจะมีกลิ่นคาวจัดคล้ายกับอสุจิของคน กลิ่นจะรุนแรงมาก เนื้อในหัวมีสีขาว ดอกมีสีขาว เกสรสีเหลือง นอกจากนี้ ยังมีดอกทองกระเจา ที่มีดอกเป็นรูปกรวย และมีกลิ่นคาวเช่นกัน แต่ไม่เท่าดินสอฤๅษี ดอกจะออกในช่วงฤดูร้อนต่อเนื่องจนถึงฤดูฝน คล้ายดอกกระเจียว แต่ไม่มีก้านดอกจะอยู่ติดกับพื้นดิน มีสีขาวอมเหลือง โดยแทงดอกขึ้นจากเหง้าหลักที่อยู่ใต้ดินก่อนการงอกของใบ

ความเชื่อ
---------

ตามตำราโบราณระบุว่ามีอำนาจทางเพศรุนแรง โดยเฉพาะผู้หญิงเกิดรุนแรงมาก ถ้าเอาหัว หรือใบ หรือต้นใส่โอ่งน้ำหรือบ่อน้ำ หากใครกินเข้าไปจะมีความรู้สึกทางเพศรุนแรงมาก โดยเฉพาะดอกเพียงได้กลิ่นผู้คนที่ได้กลิ่นทั้งหญิงและชายจะพากันมัวเมาในโลกีย์รส จึงต้องเด็ดดอกออกเสีย 

นอกจากนี้ตามความเชื่อโบราณปลูกไว้ที่บ้าน ร้านค้า มีสรรพคุณทางเมตตามหานิยม ทำให้มีลูกค้าอุดหนุนอย่างไม่ขาดสาย อย่างไรก็ตาม บางตำราระบุว่าห้ามนำไปปลูกภายในบ้าน เพราะมีความเชื่อว่าอาจจะเป็นเหตุให้มีการผิดลูกเมียของสมาชิกในครอบครัวได้ (เนื่องจากคนไทยสมัยโบราณมักจะอยู่กันเป็นครอบครัวใหญ่) คนหนุ่มสมัยโบราณ ยังมักเสาะแสวงหาดอกของว่านดอกทองเก็บสะสมไว้หุงกับน้ำมันจันทน์ หรือบดรวมกับสีผึ้งทาปาก ใช้น้ำมันทาตัว หรือใช้สีผึ้งสีปากเมื่อถึงคราวจะต้องไปพบหญิงสาว ด้วยมีความเชื่อว่าหากสตรีใดต่อคารมด้วย พอได้กลิ่นว่านในน้ำมันหรือสีผึ้งมักใจอ่อนคล้อยตามได้ง่าย

อ้างอิง
-------

* โชว์ว่านรากราคะ มีพลังแรงทางเพศ ไทยรัฐ 24 ส.ค. 50 เก็บถาวร 2007-08-26 ที่ เวย์แบ็กแมชชีน
* หนังสือว่านสมุนไพร ไม้มงคล (ณรงค์ศักดิ์ ค้านอธรรม)
**การค้นแบบกองซ้อนบีม** (อังกฤษ: Beam stack search) เป็นการขั้นตอนวิธีการค้นหาที่รวมการย้อนรอย (backtracking) เข้ากับการใช้การค้นแบบบีม(beam search) โดยขั้นตอนวิธีการค้นหานี้เป็นขั้นตอนวิธีที่หาคำตอบที่ดีที่สุดได้โดยการหาผลเฉลยด้วยวิธีที่หาผลเฉลยได้เร็ว เช่น การค้นแบบบีม จากนั้นจึงใช้การย้อนรอยเพื่อหาผลเฉลยที่ดีกว่าจนกว่าจะไม่สามารถหาได้อีก

แนวคิด
------

เนื่องจากการค้นแบบบีมสามารถใช้เป็นขั้นตอนวิธีในการค้นหาที่หาผลเฉลยได้ภายในเวลาและหน่วยความจำที่น้อย แม้ในการค้นหาปริภูมิสถานะ (stage space search) ที่ใหญ่ แต่การค้นแบบบีมก็มีข้อเสียที่สำคัญคือ ความไม่สมบูรณ์ เพราะในการค้นแบบบีมนั้นมีความเป็นไปได้ที่ผลเฉลยที่ต้องการจะถูกตัดออกไปในระหว่างการค้นหา ผลเฉลยที่ได้จากการค้นแบบบีมนั้นจึงไม่สามารถรับรองได้ว่าเป็นผลเฉลยที่ดีที่สุด ดังนั้นจึงมีการใช้ กองซ้อน เพื่อช่วยในการย้อนรอยเพื่อให้ได้คำตอบที่สมบูรณ์

การใช้งาน
---------

การค้นหาแบบกองซ้อนบีมสามารถมองเป็นเหมือน การค้นตามแนวกว้างแบบขยายและจำกัดเขต (breadth first search branch-and-bound) ที่ปรับปรุงให้ไม่มีการเก็บปมไว้มากกว่าความกว้างบีม (beam width)

โดยการค้นหาจะทำโดยขยายตามแนวกว้าง(breadth first) และใช้ค่าในการตัดสินใจเพื่อจะตัดปมออกจากการค้นหาเป็น

f(n)=g(n)+h(n)
เมื่อ f(n) เป็นค่าที่พิจารณาของปม n
g(n) เป็นค่าที่ดีที่สุดจากจุดเริ่มจนถึงปม n
h(n) เป็นค่าประมาณที่ใช้จากจุด n ไปจนถึงเป้าหมาย
เพื่อที่จะทำการย้อนรอยได้ จะต้องเก็บค่าของแต่ละชั้นที่ทำการค้นหา โดยจะเก็บปมที่ผ่านการค้นหาลงในกองซ้อน และต้องมีการจำด้วยว่าปมลูกของปมนั้นๆ มีปมใดผ่านการค้นหาแล้ว และปมใดที่ยังไม่ผ่านการค้นหา
โดยทำได้โดยในการขยายจะมีการกำหนดขอบเขตค่า f ของปมลูกที่จะพิจารณา และเมื่อมีการย้อนรอยกลับมาถึงปมก็จะทำการขยายปมนั้นโดยเปลี่ยนขอบเขตค่า f ปมลูก โดยการเปลี่ยนขอบบนใหม่ให้มากกว่าขอบบนเก่า และให้ขอบล่างใหม่มีค่าเท่ากับขอบบนเก่า ไปเรื่อยๆจนกว่าขอบบนใหม่จะมีค่ามากกว่าผลเฉลยที่ดีที่สุดที่เคยหาได้

เมื่อมีการค้นหาไปแล้วมีการเก็บปมมากกว่าความกว้างบีม จะทำการตัดปมที่เก็บออกเพื่อให้สามารถทำงานต่อได้โดยไม่ต้องเก็บปมไว้มากกว่าความกว้างบีม โดยจะเริ่มตัดจากปมที่มีค่า f สูงที่สุด และไปแก้ขอบเขตการหาของปมแม่ของปมนั้น เมื่อมีการย้อนรอยขึ้นไป ปมที่ถูกตัดจะได้ถูกค้นหาอีกรอบ

วิเคราะห์การทำงาน
-----------------

### ความสมบูรณ์ของขั้นตอนวิธี (Completeness)

การค้นหาแบบกองซ้อนบีม มีความสมบูรณ์ กล่าวคือหากมีผลเฉลย การค้นหาแบบกองซ้อนบีมจะหาเจอ และจะหาเจอคำตอบที่ดีที่สุดเท่าที่จะมีเมื่อการค้นหาเสร็จ

### การทำงานเชิงหน่วยความจำ (Space Complexity)

การค้นหาแบบกองซ้อนบีม จะใช้หน่วยความจำในการค้นหาขึ้นอยู่กับความกว้างบีม และความสูงของต้นไม้ที่ทำการค้น โดยให้ต้นไม้ที่ค้นสูง d และมีความกว้างบีม w จะใช้พื้นที่หน่วยความจำเป็น O(wd)

### เปรียบเทียบการทำงาน

การทำงานของการค้นหาแบบกองซ้อน จะขึ้นอยู่กับการกำหนด ความกว้างบีม โดยเมื่อกำหนดให้เท่ากับ 1 จะทำงานเหมือนกับ การค้นตามแนวลึก และเมื่อกำหนดความกว้างบีมให้ไม่จำกัด จะทำงานเหมือนกับการค้นตามแนวกว้าง

อ้างอิง
-------

* Zhou, Rong. Hansen, Eric. "Beam-Stack Search: Integrating Backtracking with Beam Search". 2005.
**การค้นแบบดีที่สุด** (อังกฤษ: Best first search) คือขั้นตอนวิธีในการค้นหาในกราฟ เป็นการนำข้อดีของการค้นหาตามแนวกว้าง และการค้นหาตามแนวลึกมารวมกัน โดยการค้นหาแบบดีที่สุด จะเลือกจุดยอดที่มีค่าดีสุดซึ่งอาศัยฮิวริสติกฟังก์ชัน ในการหา

ฮิวริสติกฟังก์ชัน ใช้หลักการของ ขั้นตอนวิธีแบบละโมบ เป็นการคาดเดาอย่างมีเหตุผลแต่อาจไม่ใช่คำตอบที่สมบูรณ์ โดยจะแปลงจากสถานะปัจจุบันไปเป็นตัวเลข ซึ่งตัวเลขนี้จะบ่งบอกว่าเข้าใกล้เป้าหมายมากน้อยเพียงใด ซึ่งฮิวริสติกฟังก์ชันจะช่วยบอกว่าควรไปในทิศทางใด ถ้าฟังก์ชันดีก็จะกระจายโหนดน้อยเข้าสู่เป้าหมายได้ไว ถ้าฟังก์ชันไม่ดีอาจค้นหาผิด ได้คำตอบที่ไม่ดีที่สุด หรือคำตอบผิดไปเลยก็ได้ โดยเฉลี่ยแล้วจะค้นหาได้ดีกว่าการค้นหาตามแนวกว้างและการค้นหาตามแนวลึก

หรือก็คือ การค้นหาแบบดีที่สุดเป็นกระบวนการค้นหาข้อมูลที่ได้นำเอาข้อดีของทั้งการค้นหาตามแนวลึกและการค้นหาตามแนวกว้าง มารวมกันเป็นวิธีการเดียว โดยที่แต่ละขั้นของการค้นหาในโหนดลูกนั้น การค้นหาแบบดีที่ดีก่อนจะเลือกเอา โหนดที่ดีที่สุด (most promising) และการที่จะทราบว่าโหนดใดดีที่สุดนี้สามารถทำได้โดยอาศัยฮิวริสติกฟังก์ชัน ซึ่งฮิวริสติก ฟังก์ชันนี้จะทำหน้าที่เหมือนตัววัดผล และให้ผลของการวัดนี้ออกมาเป็นคะแนน

การท่องไปในต้นไม้ค้นหาแบบดีที่สุด
---------------------------------

เป็นตัวอย่างของการค้นหาแบบดีที่สุดก่อน ขั้นตอนนี้เริ่มจากตอน 1 สร้างโหนดราก (root node) ในขั้นตอน 2 สร้างโหนดลูก B และ C แล้วตรวจสอบโหนด B และ C ด้วยฮิวริสติกฟังก์ชัน ได้ผลออกมาเป็นคะแนนคือ 3 และ 1 ตามลำดับ จากนั้นให้เลือกโหนด C เป็นโหนดต่อไปที่เราสนใจ เพราะมีค่าน้อยกว่า แล้วสร้างโหนด ลูกให้กับโหนด C ในขั้นตอน 3 ได้โหนด D และ E แล้วตรวจสอบคะแนนได้ 4 และ 6 ตามลำดับ จากนั้นทำการเปรียบเทียบค่าของโหนดท้ายสุด หรือเทอร์มินอลโหนด (terminal node) ทุกโหนดว่าโหนดใดมีค่าดีที่สุด ในที่นี้จะต้องเลือกโหนด B เพราะมีคะแนนเพียง 3 (เลือกคะแนนต่ำสุด) แล้วสร้างโหนดลูกตามขั้นตอน 4 ได้ F และ G แล้วตรวจสอบคะแนนได้ 6 และ 5 คะแนนตามลำดับ ทำเช่นนี้เรื่อย ๆ จนพบคำตอบหรือจนไม่สามารถ สร้างโหนดต่อไปได้อีก
(หมายเหตุ ในการเลือกนี้จะเลือกค่ามากสุด หรือน้อยสุดก็ได้ ขึ้นอยู่กับลักษณะของปัญหา)

รหัสเทียมแสดงการทำงาน
---------------------

```
Open = priority queue
Open.add (sourceNode)
Close = empty list
While (!Open.empty () ) {
N = Open.removeBestNode
Close.add (N)
If (N == targetNode) {
Backtrack Parent to Path
Return Path
}
For (A is each adjacency node of N) {
Open.add (A)
If (!Close.exist (A) ) {
H = Heuristic (A)
Open.add (H)
Parent[A] = N
}else{
If (New path is better)
Parent[A]=N
Update cost
}
}
}

```

ตัวอย่างการทำงาน
----------------



จากรูปและรหัสเทียมด้านบนจะได้รายการของ Open และ Close ดังนี้

การวิเคราะห์ประสิทธิภาพเชิงเวลา
-------------------------------

Best first search มีประสิทธิภาพเชิงเวลาเป็น O (bm) 

b คือ จำนวนปมลูกเฉลี่ยในแต่ละปม
m คือ ความสูงของต้นไม้ที่ลึกที่สุด
โดยฮิวริสติกฟังก์ชันที่ดีจะช่วยให้ประสิทธิภาพการทำงานดีขึ้น แต่ถ้าฮิวริสติกฟังก์ชันไม่ดีก็จะทำให้การค้นหาช้าหรืออาจไม่เจอคำตอบเลยก็ได้

อ้างอิง
-------

1. ↑  Pearl, J. *Heuristics: Intelligent Search Strategies for Computer Problem Solving*. Addison-Wesley, 1984. p. 48.
2. ↑  แม่แบบ:Russell Norvig 2003 -- Chapter 4
3. ↑
4. ↑  Book Reference: Artificial Intelligence: A Modern Approach, 4.1
แผนภาพแบบย่อของปืนแม่เหล็กไฟฟ้าแบบขดลวดเหนี่ยวนำ (coilgun) แบบหลายตอนที่มีสามขดลวดเหนี่ยวนำ, ลำกล้องปืนและกระสุนปืนที่ทำจากสารเฟอร์โรแม็คเนติค (ferromagnetic)
**ปืนแม่เหล็กไฟฟ้าแบบขดลวดเหนี่ยวนำ** (coilgun) (หรือ **ปืนเกาส์** มีความเกี่ยวข้องกับ คาร์ล ฟรีดริช เกาส์ ผู้ที่ได้คิดค้นกำหนดรายละเอียดทางคณิตศาสตร์ของผลลัพธ์เกี่ยวกับแม่เหล็กที่ใช้โดยเครื่องเร่งแม่เหล็ก) เป็นชนิดของเครื่องเร่งวัตถุที่ใช้เป็นลูกปืน (projectile) ที่ประกอบไปด้วยหนึ่งขดลวดตัวนำไฟฟ้าหรือมากกว่านั้นเพื่อใช้เป็นแหล่งกำเนิดพลังงานแม่เหล็กไฟฟ้าในการกำหนดค่าของมอเตอร์เชิงเส้นเพื่อที่จะช่วยในการเร่งความเร็วกระสุนปืนที่ทำจากสารเฟอร์โรแม็กเนติค (ferromagnetic) หรือเรียกว่าการเหนี่ยวนำทางแม่เหล็กไฟฟ้า ให้เคลื่อนที่ออกไปจากปากกระบอกปืนด้วยความเร็วสูง  ในเกือบทุกการกำหนดค่าของปืนแม่เหล็กไฟฟ้าแบบขดลวดเหนี่ยวนำนี้, ขดลวดและกระบอกปืนจะถูกจัดเรียงบนแกนร่วมอันเดียวกัน

ปืนแม่เหล็กไฟฟ้าแบบขดลวดเหนี่ยวนำ หรือ คอยล์กัน (Coilguns) โดยทั่วไปประกอบด้วยหนึ่งหรือมากกว่าหนึ่งขดลวดที่ถูกพันจัดเรียงไปตามแนวความยาวผิวนอกของตัวถังที่เป็นตัวกระบอกปืนดังนั้นเส้นทางของลูกกระสุนจึงถูกเร่งความเร็วให้อยู่ไปตามแกนกลางของขดลวด ขดลวดจะถูกเปิดและปิดสวิตช์ให้กระแสไฟฟ้าไหลผ่านไปและหยุดไหลผ่านในลำดับเวลาอย่างแม่นยำ, ทำให้ลูกกระสุนจะถูกเร่งตัวได้อย่างรวดเร็วไปตามช่องในกระบอกปืนด้วยอำนาจจากแรงแม่เหล็ก คอยล์กัน แตกต่างจาก ปืนแม่เหล็กไฟฟ้าแบบรางคู่ขนาน หรือ เรวกัน (Railguns) ตรงที่ทิศทางของการเร่งความเร็วในเรวกัน อยู่ที่มุมขวากับแกนกลางของลูปกระแส หรือ วงปิดของการไหลเวียนของกระแส ที่เกิดจากการนำกระแสของตัวราง

ประวัติ
-------

ปืนแม่เหล็กไฟฟ้าแบบขดลวดเหนี่ยวนำ ที่สามารถใช้งานได้เป็นครั้งแรกได้รับการพัฒนาและจดสิทธิบัตรโดยนักวิทยาศาสตร์ชาวนอร์เวย์ชื่อ คริสเชน เบิร์คแลนด์ (Kristian Birkeland) ในปี ค.ศ. 1904

ในปี ค.ศ. 1933, นักประดิษฐ์ชาวอเมริกันในรัฐเท็กซัสชื่อ เวอร์เจิล ริกสบี (Virgil Rigsby) ได้พัฒนาปืนแม่เหล็กไฟฟ้าแบบขดลวดเหนี่ยวนำแบบตั้งอยู่ประจำที่ขึ้นซึ่งมันถูกออกแบบมาให้ใช้ได้เหมือนกับปืนกล มันถูกขับเคลื่อนโดยมอเตอร์ไฟฟ้าขนาดใหญ่และเครื่องกำเนิดไฟฟ้า

ดูเพิ่ม
-------

* Railgun
* Mass driver
* Electromagnetic propulsion
* Edwin Fitch Northrup

อ้างอิง
-------

1. ↑  Levi, E.; He, L; Zabar, H; Birenbaum L (January 1991). "Guidelines for the Design of Synchronous Type Coilguns". *IEEE Transactions on Magnetics*. **27** (1): 628–633. Bibcode:1991ITM....27..628L. doi:10.1109/20.101107.
2. ↑  archive.org: Popular Mechanics 06 1933 page 819
3. ↑  Birkeland, Kristian (1904). "US Patent 754,637 "Electromagnetic Gun"". *Google Patents*. เก็บจากแหล่งเดิมเมื่อ 2018-11-02. สืบค้นเมื่อ 2019-02-10.
4. ↑  Damse, R.S.; Singh, Amarjit (October 2003). "Advanced Concepts of the Propulsion System for the Futuristic Gun Ammunition". *Defence Science Journal*. **53** (4): 341–350. doi:10.14429/dsj.53.2279. S2CID 34169057.
**ทาเกิสเชา24** เป็นสถานีโทรทัศน์ดิจิทัลของประเทศเยอรมนี กระจายเสียงโดยการแพร่ภาพกระจายเสียงสาธารณะในภูมิภาคเยอรมนี (ARD) และประสานงานโดยฐานกระจายเสียงเออาร์ดีส่วนภูมิภาคฮัมบวร์ค (NDR) ออกอากาศครั้งแรกเมื่อวัน

ที่ 30 สิงหาคม ค.ศ. 1997 ในชื่อ "อินสเอ็กตรา" ก่อนที่จะเปลี่ยนชื่อเป็นปัจจุบันในวันที่ 1 พฤษภาคม ค.ศ. 2012

ทาเกิสเชา24 นำเสนอข่าวและเหตุการณ์ปัจจุบัน นอกจากนั้นแล้วยังนำเสนอรายการเกี่ยวกับวัฒนธรรม กีฬา และวิทยาศาสตร์ ออกอากาศในระบบจานดาวเทียม , โทรทัศน์ผ่านสายเคเบิล และโทรทัศน์ภาคพื้นดิน

ทาเกิสเชา24 ได้ออกอากาศในระบบโทรทัศน์ความละเอียดสูง เมื่อวันที่ 5 ธันวาคม ค.ศ. 2013

ประวัติ
-------

ทาเกิสเชา24 ออกอากาศเมื่อวันที่ 30 สิงหาคม ค.ศ. 1997 ภายใต้ชื่อ **อินสเอ็กตรา** ในปี 2006 ถึง 2009 ได้ประสบผลสำเร็จในการเปลี่ยนเครือข่ายข่าว เป็นรายการข่าวออกอากาศสด ในชื่อ **อินสเอ็กครา อักทูเอล** โดยออกอากาศทุกวันจันทร์ถึงวันศุกร์ เวลา 14:00, 15:00, 16:00, 17:00 และ 18:00 โดยออกอากาศช่วงละ 30 นาที ตั้งแต่ปี 2008 ได้ออกอากาศรายการแบบไม่หยุด ตั้งแต่เวลา 09:00 ถึง 19:00 และในเดือนมิถุนายน 2009 ขยายเวลาเป็น 20:00 

นอกจากนั้น ในเดือนสิงหาคม 2010 ได้ขยายเวลาออกอากาศเป็นออกอากาศทุกวันรวมทั้งวันหยุดนักขัตฤกษ์ ตั้งแต่เวลา 12:00 ถึง 18:00 และในวันที่ 1 พฤษภาคม ค.ศ. 2012 ได้เปลี่ยนชื่อเป็น **ทาเกสเซา24**

แหล่งข้อมูลอื่น
---------------

* เว็บไซต์อย่างเป็นทางการของ ทาเกิสเชา24

อ้างอิง
-------

1. ↑  "tagesschau24 to launch on 1 May". *Asia-Pacific Broadcasting Union*. สืบค้นเมื่อ 2012-05-03.
2. ↑  "Neue HD-Sender der ARD über Astra aufgeschaltet" [New HD channels of ARD are now available on Astra satellite]. *DigitalFernsehen.de*. 2013-12-04. สืบค้นเมื่อ 2014-03-02.
**พยัคฆ์ นครหลวงโปรโมชั่น** มีชื่อจริงว่า **กิตติชัย ปรีชา** เกิดเมื่อวันที่ 20 กันยายน พ.ศ. 2519 ที่ตำบลจันดี  อำเภอฉวาง จังหวัดนครศรีธรรมราช สถิติการชก 19 ครั้ง ชนะ 14 (น็อค 3)แพ้ 5

แชมป์ลุมพินี
------------

พยัคฆ์เริ่มชกมวยไทยตั้งแต่อายุ 12 ปี โดยหัดมวยกับพี่ชายที่เป็นนักมวยชื่อลูกเป็ด ศักดิ์บุญธรรม เริ่มแรกพยัคฆ์ขึ้นชกมวยในชื่อ "กิตติชัย ศิษย์บุญธรรม" ชกมวยในแถวบ้านเกิดจนโด่งดัง อ๊อด จันดี จึงพามาฝากไว้ที่ค่ายมวยของใหม่ เมืองคอน ได้ขึ้นชกมวยสากลอย่างจริงจังในชื่อ "สายน้ำ จันดีโลหะ" จนได้เป็นแชมป์มวยสากลรุ่นมินิฟลายเวทของเวทีลุมพินี

ย้ายสังกัด: ได้ชิงแชมป์โลก
--------------------------

ต่อมา สุชาติ พิสิฐวุฒินันท์ ผู้จัดการของวีรพล นครหลวงโปรโมชั่น ได้ซื้อตัวสายน้ำจากอ๊อด จันดีมาสร้างสรรค์และเปลี่ยนชื่อใหม่เป็น พยัคฆ์ นครหลวงโปรโมชั่น ประเดิมชกในสังกัดใหม่ได้ 4 ครั้ง ก็มีโอกาสได้ไปชิงแชมป์โลกรุ่นสตรอเวท WBC ในฐานะรองแชมป์​โลก​อันดับ​ 9 กับริการ์โด โลเปซ เจ้าของแชมป์​ ที่สหรัฐ แต่ทำไม่สำเร็จ แพ้ทีเคโอไปในยกที่ 3 

หลังจากแพ้กลับมา พยัคฆ์ยังได้รับการสับสนุนต่อไป เนื่องจากในขณะนั้นมีข่าวออกมาเรื่อย ๆ ว่า ริการ์โด โลเปซ จะสละตำแหน่งและเลื่อนรุ่น สหสมภพ ศรีสมวงศ์ ผู้แทนของ WBC ในประเทศไทย จึงหมายมั่นจะผลักดันพยัคฆ์ให้เป็นรองแชมป์โลกอันดับสูงเพื่อรอชิงแชมป์ว่าง จนวันที่ 19 พฤศจิกายน พ.ศ. 2540 พยัคฆ์ได้ขึ้นชกตัดเชือกกับชาติ เกียรติเพชร เพื่อหาผู้ชนะไปชิงแชมป์เฉพาะกาลรุ่นสตรอเวท WBC กับร็อคกี้ หลิน รองแชมป์โลกอันดับหนึ่งชาวไต้หวัน เพื่อรอเวลาที่โลเปซจะสละตำแหน่ง ผลการชกปรากฏว่าพยัคฆ์ใช้ชั้นเชิงชกชนะคะแนนชาติไปได้ทั้งที่ตัวเองถูกชกลงไปนับแปดถึงสองครั้ง อย่างไรก็ดี โลเปซไม่ได้สละตำแหน่งตามที่คาดไว้ การชิงแชมป์เฉพาะกาลต้องเลื่อนออกไป พยัคฆ์ไม่ได้ขึ้นชกมวยอีกเลย แขวนนวมไปโดยปริยาย

การชกตัดเชือกเพื่อหาตัวแทนไปชิงแชมป์เฉพาะกาลได้จัดขึ้นอีกครั้งในเดือนมีนาคม พ.ศ. 2541 หลังจากพยัคฆ์แขวนนวมไปแล้ว ผลปรากฏว่า วันดี จ.เจริญ ชนะคะแนน หลักชัย เดชากุล ได้ไปชิงแชมป์เฉพาะกาลที่ญี่ปุ่นในเดือนสิงหาคมปีเดียวกัน และเป็นฝ่ายชนะคะแนนร็อคกี้ หลิน ได้ครองแชมป์ในที่สุด

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์เงารุ่นมินิมั่มเวท IBF เมื่อ 22 ธ.ค. 2537 แพ้น็อค ยก 3 โดมิงกุส ซิวาเลตเต้ (อินโดนีเซีย) ที่ อินโด
	+ ชิงแชมป์โลกรุ่นสตรอเวท WBC เมื่อ 30 มิ.ย. 2539 แพ้น็อค ยก 3 ริการ์โด โลเปซ (เม็กซิโก) ที่ แฟนตาซีสปริงคาสิโน รัฐแคลิฟอร์เนีย

อ้างอิง
-------


* สถิติการชก boxrec.com เก็บถาวร 2002-08-31 ที่ เวย์แบ็กแมชชีน (อังกฤษ)
* ชายพจน์. มวยดังไทยแลนด์: พยัคฆ์ นครหลวงโปรโมชั่น วาสนาได้แค่ชิงแชมป์โลกที่อเมริกา. นิตยสารมวยโลก ปีที่ 17 ฉบับที่ 1180 เมษายน 2550 หน้า 20 - 21

แหล่งข้อมูลอื่น
---------------

* เทปการชกชิงแชมป์โลกกับ ริคาร์โด โลเปซ (1)
* เทปการชกชิงแชมป์โลกกับ ริคาร์โด โลเปซ (2)
**พนมกุเลน** (เขมร: ភ្នំគូលែន) เป็นเทือกเขาและเป็นส่วนหนึ่งของอุทยานแห่งชาติพนมกุเลนในจังหวัดเสียมราฐ ประเทศกัมพูชา

ภูมิศาสตร์
----------

พนมกุเลนเป็นที่ราบสูงปานกลางอยู่ทางใต้ของทิวเขาพนมดงรัก ระยะทางประมาณ 40 กิโลเมตร (25 ไมล์) และอยู่ห่างจากเสียมราฐไปทางเหนือประมาณ 48 กิโลเมตร (30 ไมล์)

จุดที่สูงที่สุดอยู่ที่ 487 เมตร (1,598 ฟุต) และมีความสูงค่อนข้างสม่ำเสมอ เฉลี่ย 400 เมตร (1,300 ฟุต) ตลอดแนว

ในทางธรณีวิทยา พนมกุเลนส่วนใหญ่เป็นหินทราย มีความสำคัญในฐานะเหมืองหินในสมัยเมืองพระนคร เหมืองหินหลักอยู่ทางตะวันออกเฉียงใต้ของเทือกเขา

รายชื่อเบื้องต้นสำหรับการเสนอชื่อเป็นมรดกโลก
--------------------------------------------

สถานที่แห่งนี้ถูกเพิ่มเข้าไปในรายชื่อเบื้องต้นสำหรับมรดกโลกของกัมพูชาเมื่อวันที่ 27 มีนาคม ค.ศ. 2020 (ประกาศครั้งแรกเมื่อวันที่ 1 ธันวาคม ค.ศ. 1992) เพื่อให้ได้รับการเสนอชื่อภายใต้เกณฑ์มรดกโลก (iii) (iv) และ (v) ความพยายามยังคงดำเนินต่อไปในปี ค.ศ. 2016 เมื่อครอบครัวกว่า 300 ครอบครัวถูกย้ายออกจากพื้นที่ และปรับปรุงสิ่งอำนวยความสะดวกที่มีอยู่สำหรับนักท่องเที่ยว

คำอธิบาย
--------

เทือกเขาพนมกุเลนอยู่ห่างจากนครวัดไปทางเหนือ 30 กิโลเมตร (19 ไมล์) ชื่อของมันหมายถึง "ภูเขาลิ้นจี่" มีสถานที่ศักดิ์สิทธิ์อยู่บนยอดเขา

อ้างอิง
-------

1. ↑  Etienne Aymonier, *Le Cambodge*. Ernest Leroux, Paris 1904.
2. ↑  Site des Kulen - UNESCO World Heritage Centre
3. ↑  Vichea, Pang (2016-07-05). "UNESCO push will clear villagers off of Kulen Mountain". *Phnom Penh Post* (ภาษาอังกฤษ). สืบค้นเมื่อ 2018-09-12.
4. ↑  Rooney, 2005, pp. 264–265

บรรณานุกรม
----------

* Rooney, Dawn F. (2005). *Angkor: Cambodia's wondrous khmer temples* (5th ed.). Odissey. ISBN 978-962-217-727-7.
* Higham, Charles (2002). *The Civilization of Angkor* (1st ed.). University of California Press. ISBN 0-520-23442-1.
Motor vehicle

**โปรตอน วาจา** (อังกฤษ: Proton Waja) เป็นรถยนต์นั่งขนาดเล็ก (Compact Car) ผลิตโดยโปรตอน เริ่มผลิตเมื่อเดือนสิงหาคมปี พ.ศ. 2543 และเลิกผลิตเมื่อปี พ.ศ. 2554 รวมระยะเวลา 11 ปี โดยมีโปรตอน อินสไปรา (อังกฤษ: Proton Inspira) ถือเป็นรถยนต์มาเลเซียคันแรกที่ออกแบบโดยโปรตอนเอง แทนที่จะนำรถรุ่นต่างๆ ของมิตซูบิชิและซีตรองมาประทับตราโปรตอนขาย คำว่า วาจา ในภาษามลายูแปลว่าเหล็ก เพื่อแสดงว่ารถยนต์โปรตอนจะต้องมีคุณภาพเทียบเท่ารถจากประเทศต่างๆ ให้ได้ เพราะก่อนหน้านี้ รถยนต์โปรตอนไม่สามารถเทียบกับคู่แข่งต่างชาติได้เลย ในสหราชอาณาจักรจะใช้ชื่อว่า **โปรตอน อิมเปี้ยน** (อังกฤษ: Proton Impian) ในภาษามลายูแปลว่าความฝัน เริ่มวางจำหน่ายในสหราชอาณาจักรเมื่อปี พ.ศ. 2544 สำหรับด้านงานวิศวกรรมจะยังคงใช้ร่วมกับ Volvo และ Mitsubishi Motors เหมือนเดิม โดยใช้งานวิศวกรรมจากมิตซูบิชิรุ่น Carisma ส่วนเครื่องยนต์จะมี 3 ขนาดคือเครื่องยนต์เบนซิน 1.6 ,1.8 และ 2.0 ลิตร โดยในช่วงแรกจะใช้เครื่องยนต์ 1.6 และ 2.0 ลิตรจากมิตซูบิชิ ก่อนจะเปลี่ยนมาใช้เครื่องยนต์ 1.6 ลิตรซึ่งเป็นเทคโนโลยีจากรถโลตัส ประเทศอังกฤษ ตระกูล Campro และเครื่องยนต์ 1.8 ลิตรจากเรโนลต์ ระบบเกียร์เป็นเกียร์ธรรมดาและเกียร์อัตโนมัติ ในมาเลเซียวาจาพอจะมียอดขายได้เรื่อยๆ ก่อนจะเลิกผลิตภายในปี พ.ศ. 2554 โดยมีโปรตอน อินสไปราเข้ามาจำหน่ายเป็นการทดแทน ซึ่งเป็นการนำ Mitsubishi Lancer EX มาประทับตราโปรตอนออกจำหน่าย

ประวัติ
-------

โปรตอน วาจา ก่อนปรับโฉมโปรตอน วาจา 1.6 ปรับโฉมครั้งที่ 1โปรตอน วาจา 1.6 Premium ปรับโฉมครั้งที่ 2